open-index/open-wikipedia-markdown huggingface dataset:
থেরেসা ওয়াকার

**থেরেসা স্নেল ওয়াকার** (১৮০৭ - ১৭ এপ্রিল ১৮৭৬) ছিলেন একজন অস্ট্রেলিয়ান ভাস্কর এবং মোমের মুর্তিকার যিনি মেডেলিয়ন প্রতিকৃতি তৈরি করেছিলেন।

ওয়াকার ইংল্যান্ডে জন্মগ্রহণ করেন। পরবর্তীতে তিনি তার বোন মার্থা বার্কলে এবং ভগ্নিপতি ক্যাপ্টেন চার্লস বার্কলেকে নিয়ে অস্ট্রেলিয়ায় চলে আসেন। 

তার কাজ অস্ট্রেলিয়ার ন্যাশনাল পোর্ট্রেট গ্যালারি, আর্ট গ্যালারি অফ সাউথ অস্ট্রেলিয়া, ন্যাশনাল গ্যালারি অফ অস্ট্রেলিয়া  এবং স্টেট লাইব্রেরি অব ভিক্টোরিয়ার সংগ্রহে অন্তর্ভুক্ত রয়েছে।  তার কাজের একটি উদাহরণ ফিলাডেলফিয়া মিউজিয়াম অফ আর্টেও সংরক্ষিত আছে। 

তিনি দুইবার বিবাহ করেন এবং দুবারই তার স্বামী মারা যায়, এবং ওয়াকার ১৮৭৬ সালের ১৭ এপ্রিল দক্ষিণ ইয়ারায় মারা যান। 

## তথ্যসূত্র

## আরও পড়া

* 

বিষয়শ্রেণী:১৮০৭-এ জন্ম
বিষয়শ্রেণী:১৮৭৬-এ মৃত্যু
বিষয়শ্রেণী:১৯শ শতাব্দীর অস্ট্রেলীয় নারী শিল্পী
বিষয়শ্রেণী:১৯শ শতাব্দীর অস্ট্রেলীয় ভাস্কর
ঋতু কাপুর

**ঋতু কাপুর** একজন ভারতীয় প্রচার মাধ্যম উদ্যোক্তা। তিনি কুইন্ট ডিজিটাল লিমিটেডের সহ-প্রতিষ্ঠাতা, ব্যবস্থাপনা পরিচালক এবং সিইও, সংস্থাটি ওয়েব-ভিত্তিক ডিজিটাল সংবাদ সাইট *দ্য কুইন্ট*-এর মূল কোম্পানি। ১৯৯২ সালে নেটওয়ার্ক১৮ এর প্রতিষ্ঠাতা সদস্যদের মধ্যে তিনি একজন ছিলেন।

ঋতু কাপুর অক্সফোর্ড বিশ্ববিদ্যালয়ের রয়টার্স ইনস্টিটিউট অফ জার্নালিজমের একজন বোর্ড সদস্য। তিনি ব্রিটিশ কাউন্সিলের ফিউচার নিউজ ওয়ার্ল্ডওয়াইড পার্টনারশিপ প্রোগ্রামের একজন উপদেষ্টা বোর্ড সদস্য এবং ওয়ার্ল্ড এডিটরস ফোরামের একজন বোর্ড সদস্য। ২০১৮ সালে, তিনি ফরচুনের ভারতের সবচেয়ে ক্ষমতাশালী মহিলাদের তালিকায় ৪৯তম স্থান অধিকার করেছিলেন।

## পটভূমি
ঋতু কাপুর সেন্ট স্টিফেন কলেজের একজন প্রাক্তন ছাত্রী। তিনি জামিয়া মিলিয়া ইসলামিয়ার *এ জে কে গণযোগাযোগ গবেষণা কেন্দ্র* থেকে চলচ্চিত্র ও টিভি প্রযোজনায় স্নাতকোত্তর ডিগ্রি অর্জন করেন।

তাঁর স্বামী রাঘব বহল, একজন ভারতীয় ব্যবসায়ী এবং নেটওয়ার্ক১৮ ও কুইন্ট ডিজিটাল লিমিটেডের সহ-প্রতিষ্ঠাতা। ঋতু কাপুর এবং রাঘব বহলের দুটি সন্তান রয়েছে।

## কর্মজীবন
ঋতু কাপুরকে "দ্য ইণ্ডিয়া শো" তৈরির কৃতিত্ব দেওয়া হয়। এটি উপগ্রহ চ্যানেলে প্রচারিত ভারতের প্রথম স্বদেশী অনুষ্ঠান, প্রচারিত হয়েছিল স্টার প্লাস-এ। ১৯৯৫ সালে তিনি ভারতীয় আইনি ইতিহাসের গুরুত্বপূর্ণ মামলাগুলির পুনর্নির্মাণ ক'রে টেলিভিশন অনুষ্ঠান *[[ভাঙবর (টেলিভিশন ধারাবাহিক)|ভানওয়ার]]* -এর চিত্রনাট্য পরিচালনা এবং লেখা শুরু করেন। নেটওয়ার্ক ১৮-এর প্রতিষ্ঠাতা সদস্যদের একজন হওয়ার পাশাপাশি, তিনি রিয়েল হিরোস-এর মতো বিভিন্ন প্রকল্পে কাজ করেছেন।

২০০৮ সালে সিএনএন আইবিএন- এ "দ্য সিজে শো" চালু হয়। এটি চালু করে ঋতু ভারতীয় টেলিভিশনে নাগরিক সাংবাদিকতার পথপ্রদর্শক হন, এই অনুষ্ঠানটি বিভিন্ন পুরস্কার জিতেছে। ২০১১ সালে, রিতু প্রোগ্রামিং বিভাগের প্রধান হিসেবে হিস্টরি টিভি১৮ ( এ+ইনেটওয়ার্কসের সাথে একটি যৌথ উদ্যোগ) চালু করেন। হিস্ট্রি টিভি১৮-তে তিনি দ্য গ্রেটেস্ট ইণ্ডিয়ান পরিচালনা করেছিলেন। বর্তমানে, ঋতু কাপুর *দ্য কুইন্টের* সহ-প্রতিষ্ঠাতা, ব্যবস্থাপনা পরিচালক এবং সিইও।

## তথ্যসূত্র

বিষয়শ্রেণী:দিল্লির নারী ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন পরিচালক
বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী
মেরি এলিজাবেথ লিভিংস্টন

**মেরি এলিজাবেথ লিভিংস্টন** (২১ আগস্ট ১৮৫৭ - ১৮ ডিসেম্বর ১৯১৩) ছিলেন উপনিবেশের শেষ দিককার একজন অস্ট্রেলিয়ান শিল্পী। তিনি একজন উদ্ভিদ শিল্পী হিসেবে সর্বাধিক পরিচিত ছিলেন, যিনি তাসমানিয়ার স্থানীয় উদ্ভিদের উপর বিশেষজ্ঞ ছিলেন। 

## জীবনী
মেরি এলিজাবেথ লিভিংস্টন ১৮৫৭ সালের ২১ আগস্ট তাসমানিয়ার হোবার্টে জন্মগ্রহণ করেন, তিনি ছিলেন জন লিস লিভিংস্টন (১৮২৪-১৯১১) এবং মেরি ফ্রাই নি ম্যাকলিন (১৮৩৫-১৯২০) এর জ্যেষ্ঠ কন্যা। তার ছোট বোন লিলিও ছবি আঁকতেন। লিভিংস্টন ১৮৭৯ সালে মেলবোর্নের ন্যাশনাল গ্যালারি স্কুলে পড়াশোনা করেন যেখানে ইউজিন ভন গুয়েরার্ড চিত্রকলার শিক্ষক ছিলেন।    তিনি একই সাথে দ্য স্কুল অফ ডিজাইন এবং দ্য স্কুল অফ পেইন্টিং-এ ভর্তি হন।  ১৮৮০-এর দশকে, মেরি লিভিংস্টন হোবার্টের স্কুলগুলোতে চিত্রকলা এবং অঙ্কন শেখাতেন, পাশাপাশি ব্যক্তিগত ক্লাসও নিতেন। ১৮৯০ সালের ২৯শে মার্চ তিনি হোবার্টের সেন্ট অ্যান্ড্রুজ চার্চে  একজন সার্ভেয়ার/প্রকৌশলী রবার্ট সিডনি মিলস (১৮৫৮-১৯২৫) কে বিয়ে করেন।  তাদের তিন সন্তান ছিল, টমাস লিভিংস্টন (জন্ম ১৮৯১), মেরি লিলিয়াস (জন্ম ১৮৯৪) এবং রবার্ট উইলিয়াম (জন্ম ১৮৯৯)।  লিভিংস্টন তার বিয়ের পরেও ছবি আঁকা চালিয়ে যান, এবং পরে তার কাজ এমই মিলস-এ স্বাক্ষর করেন।

লিভিংস্টন স্মারক অ্যালবামের একজন বিশিষ্ট অবদানকারী ছিলেন, যার মধ্যে ১৮৮৩ সালে প্রিমিয়ার স্যার ফ্রান্সিস স্মিথের স্ত্রী লেডি সারা স্মিথকে দেওয়া উপহারও ছিল।  ১৮৮৭ সালে তাসমানিয়ান সরকার অ্যাবারডিনের আর্ল জন হ্যামিল্টন-গর্ডনের রাজ্য সফরের সময় তাকে একটি অ্যালবাম তৈরি করে দেওয়ার কাজ দেয়।  তিনি চীনামাটির তৈজসপত্রেও আঁকতেন।

তিনি ১৯১৩ সালের ১৮ ডিসেম্বরে হোবার্টে মারা যান। মৃত্যুর সময় তার বয়স ছিল  ৫৪ বছর। 

## সংগ্রহ

* অলপোর্ট লাইব্রেরি এবং চারুকলা জাদুঘর, স্টেট লাইব্রেরি অফ তাসমানিয়া, হোবার্ট, তাসমানিয়া

## তথ্যসূত্র

বিষয়শ্রেণী:১৯১৩-এ মৃত্যু
বিষয়শ্রেণী:১৮৫৭-এ জন্ম
বিষয়শ্রেণী:অস্ট্রেলিয়ার বিশ্ববিদ্যালয় বা কলেজ অনুযায়ী প্রাক্তন শিক্ষার্থী
বিষয়শ্রেণী:১৯শ শতাব্দীর অস্ট্রেলীয় নারী শিল্পী
বিষয়শ্রেণী:হোবার্টের শিল্পী
রিয়া কাপুর

**রিয়া কাপুর** (জন্ম ৫ই মার্চ ১৯৮৭) একজন ভারতীয় চলচ্চিত্র প্রযোজক। তিনি তাঁর বোন সোনম কাপুরের সাথে ফ্যাশন লাইন রিসোনের মালিকও।

## প্রাথমিক এবং ব্যক্তিগত জীবন
রিয়া কাপুর হলেন অভিনেতা অনিল কাপুর এবং তাঁর স্ত্রী সুনিতার কন্যা, তিনি অভিনেত্রী সোনম কাপুর এবং হর্ষবর্ধন কাপুরের বোন, চলচ্চিত্র নির্মাতা সুরিন্দর কাপুরের নাতনি। চলচ্চিত্র নির্মাতা বনি কাপুর এবং অভিনেতা সঞ্জয় কাপুরের ভাইঝি। বনি কাপুরের স্ত্রী, প্রয়াত প্রযোজক মোনা শৌরি কাপুর এবং প্রয়াত অভিনেত্রী শ্রীদেবী তাঁর জ্যেঠিমা। তাঁর সম্পর্কিত ভাইবোনরা হলেন অভিনেতা অর্জুন কাপুর, জাহ্নবী কাপুর, খুশি কাপুর এবং মোহিত মারওয়াহ ও অভিনেতা রণবীর সিং। রিয়া কাপুর নিউ ইয়র্ক বিশ্ববিদ্যালয় থেকে "নাট্য সাহিত্যে" স্নাতক ডিগ্রি অর্জন করেন।

২০২১ সালে রিয়া কাপুর তাঁর ১২ বছরের সঙ্গী করণ বুলানিকে তাঁর পরিবারের বাসভবনে এক অন্তরঙ্গ অনুষ্ঠানে  বিবাহ করেন।

## কর্মজীবন
২০১০ সালে রাজশ্রী ওঝার ছবি *আয়েশা* দিয়ে একজন চলচ্চিত্র প্রযোজক হিসেবে তাঁর কর্মজীবন শুরু করেন রিয়া কাপুর। সেখানে তাঁর বোন সোনম কাপুর এবং অভয় দেওল মুখ্য ভূমিকায় অভিনয় করেন। পরবর্তীতে তিনি ২০১৪ সালে শশাঙ্ক ঘোষ পরিচালিত *[[খুবসুরত (২০১৪-এর চলচ্চিত্র)|খুবসুরত]]* চলচ্চিত্রটি প্রযোজনা করেন, এটি ছিল হৃষিকেশ মুখার্জি পরিচালিত একই নামের চলচ্চিত্রের অফিসিয়াল পুনর্নির্মান। ২০১৭ সালে, তিনি তাঁর বোন সোনম কাপুরের সাথে রিসোন পোশাকের ব্র্যাণ্ড চালু করেন।

দিয়া কাপুর *[[বীরে দি ওয়েডিং]] -*এর সহ-প্রযোজনা করেছেন, এটি ২০১৮ সালের ১লা জুন মুক্তি পায়।

## চলচ্চিত্র তালিকা

### প্রযোজক হিসেবে

## তথ্যসূত্র

## বহিঃসংযোগ

* 

বিষয়শ্রেণী:কাপুর পরিবার
বিষয়শ্রেণী:১৯৮৭-এ জন্ম
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:সিন্ধি বংশোদ্ভূত ভারতীয় ব্যক্তি
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:জীবিত ব্যক্তি
দ্য ল্যাডস অব ওয়ামফ্রে

**দ্য ল্যাডস অব ওয়ামফ্রে** (রাউড ৪০১১, চাইল্ড ১৮৪) একটি ইংরেজি ভাষার লোকগীতি, যা খণ্ডিত রূপে বিদ্যমান। ওয়াল্টার স্কট এবং অন্যান্যদের মতে, এই ব্যালাডটি ১৬শ শতকের ওয়ামফ্রে অঞ্চলের রেইভিং পরিবারগুলোর মধ্যে সংঘটিত একটি বিবাদের ওপর ভিত্তি করে রচিত।  

## সারাংশ
ব্যালাডটি শুরু হয় গ্যালিয়ার্ড এবং তার লোকদের লুটপাটের বিবরণ দিয়ে, তবে এরপর পাঠ্যটি বিচ্ছিন্ন হয়ে যায়।  

পুনরায় যখন ব্যালাড শুরু হয়, তখন গ্যালিয়ার্ড একটি ঘোড়া দখল করে, কিন্তু সেটি যথেষ্ট দ্রুতগামী নয়; তাকে ধরা হয়, এবং তার বন্দিরা তাকে ফাঁসি দেয়। তার ভাইপো ঘটনাটি দেখে, সৈন্য সংগ্রহ করে এবং তার মৃত্যুর প্রতিশোধ নেয়। এরপর তারা নিরাপদে বাড়ি ফিরে যায়।  

## উপযোগ
পার্সি গ্রেইঞ্জার এই ব্যালাড থেকে অনুপ্রাণিত হয়ে ১৯০৫ সালে তার প্রথম উইন্ড ব্যান্ড কম্পোজিশন *দ্য ল্যাডস অব ওয়ামফ্রে মার্চ* রচনা করেন।  

## আরও দেখুন
*চাইল্ড ব্যালাডগুলোর তালিকা  

## উৎস
*ওয়াল্টার স্কট, ''মিন্সট্রেলসি অব দ্য স্কটিশ বর্ডার'' (১৮০২)  
*সি. এল. জনস্টোন, ''দ্য হিস্টোরিকাল ফ্যামিলিজ অব ডামফ্রিশায়ার অ্যান্ড দ্য বর্ডার ওয়ার্স'' (১৮৭৮)  

## বহিঃসংযোগ
*''দ্য ল্যাডস অব ওয়ামফ্রে''  

  
বিষয়শ্রেণী:চাইল্ডের লোকগাথা
  
  
বিষয়শ্রেণী:গানের বছর অজানা
ক্রুম্মাভিসা

**ক্রুম্মাভিসা** (আইসল্যান্ডীয়: **Krummavísa**, ইংরেজি: **র‍্যাভেন ভার্স**) অথবা **ক্রুম্মি ক্রুঙ্কার উটি** (আইসল্যান্ডীয়: **Krummi krunkar úti**, ইংরেজি: **একটি র‍্যাভেন বাহিরে ডাকছে**) একটি আইসল্যান্ডীয় লোকগান বা শিশুতোষ পদ্য। এই গানটি ১৯০৬ সালে প্রকাশিত হয় *Íslenzk þjóðlög* (*আইসল্যান্ডীয় লোকগান*) গ্রন্থে, যা  সংকলন করেন। বিয়ারনি এই গানটি ওলাফুর দাভিদসন থেকে শিখেছিলেন, যিনি এটি শিশু অবস্থায় স্লেট্টুহলিদ-এ শিখেছিলেন।  

  

সকল ঐতিহ্যবাহী আইসল্যান্ডীয় কবিতার মতোই, **ক্রুম্মাভিসা** নির্দিষ্ট ছন্দবদ্ধ নিয়ম *ব্রাগফ্রাধি* (prosody)-এর অনুসরণ করে। এই নিয়ম অনুসারে, কবিতায় অবশ্যই অনুপ্রাস থাকতে হবে: একটি চরণের দুটি শব্দ একই অক্ষর দিয়ে শুরু হতে হবে এবং পরবর্তী চরণের প্রথম শব্দটিও একই অক্ষর দিয়ে শুরু হতে হবে। এখানে, উদাহরণস্বরূপ, প্রথম চরণে দুটি শব্দ *ক্রুম্মি* এবং *ক্রুঙ্কার* "K" অক্ষর দিয়ে শুরু হয়েছে, এবং দ্বিতীয় চরণের প্রথম শব্দ *কল্লার*-ও "K" অক্ষর দিয়ে শুরু হয়েছে।  

## তথ্যসূত্র

  

  
  
বিষয়শ্রেণী:১৯০৬-এর গান
নেহা কিরপাল

**নেহা কিরপাল** একজন ভারতীয় সামাজিক উদ্যোক্তা। তিনি শিল্পকলা এবং মানসিক স্বাস্থ্যের ক্ষেত্রে তাঁর কাজের জন্য পরিচিত। তিনি ২০০৮ সালে ইণ্ডিয়া আর্ট ফেয়ার প্রতিষ্ঠা করেন, এবং তিনি মানসিক স্বাস্থ্য সংস্থা আমাহার সহ-প্রতিষ্ঠাতা। ভারত সরকার তাঁকে নারী শক্তি পুরস্কারে ভূষিত করে, যা ভারতের সর্বোচ্চ বেসামরিক নারী সম্মান।

## প্রাথমিক জীবন এবং শিক্ষা
নেহা কিরপালের জন্ম ভারতের নতুন দিল্লিতে, যেখানে তাঁর শৈশব কেটেছে। তিনি সর্দার প্যাটেল বিদ্যালয়ে পড়াশোনা করেছেন এবং পরে দিল্লির লেডি শ্রী রাম কলেজে রাষ্ট্রবিজ্ঞান বিষয়ে পড়াশোনা করেছেন। তিনি তাঁর স্কুল এবং বিশ্ববিদ্যালয়ের বছরগুলিতে স্পিক ম্যাকে (সোসাইটি ফর দ্য প্রমোশন অফ ইণ্ডিয়ান ক্লাসিক্যাল মিউজিক অ্যাণ্ড কালচার অ্যামংস্ট ইয়ুথ)-এর সাথে জড়িত ছিলেন। তিনি লন্ডনের আর্টস বিশ্ববিদ্যালয় থেকে মার্কেটিংয়ে স্নাতকোত্তর ডিগ্রি অর্জন করেছেন।

## কর্মজীবন
২০০৮ সালে নেহা কিরপাল ইণ্ডিয়া আর্ট ফেয়ার (পূর্বে ইণ্ডিয়া আর্ট সামিট ) প্রতিষ্ঠা করেন। এই মেলাটি সমসাময়িক শিল্পের উপর দৃষ্টি নিবদ্ধ করার জন্য পরিচিত। ভারতের শিল্প বাজার পুনরুজ্জীবিত করার জন্য তাঁকে কৃতিত্ব দেওয়া হয়েছিল। ২০১৭ সালের আগস্টে, তিনি কোম্পানিতে ১০% শেয়ার ধরে রেখে পদত্যাগ করেন। এক দশক পর, তিনি তাঁর শিল্প ব্যবসা সুইজারল্যান্ড ভিত্তিক এমসিএইচ গ্রুপের কাছে বিক্রি করে দেন।

তিনি ফেডারেশন অফ ইণ্ডিয়ান চেম্বারস অফ কমার্স অ্যাণ্ড ইণ্ডাস্ট্রি (ফিকি)-এর শিল্পকলার জাতীয় উপদেষ্টা কমিটিতে দায়িত্ব পালন করেছেন।

২০১৯ সালে, নেহা কিরপাল অমিত মালিকের সাথে আমাহা হেলথ (পূর্বে ইনারআওয়ার)-এ যোগদান করেন। আমাহা হেলথ হল একটি মানসিক স্বাস্থ্য সংস্থা যা ভারত জুড়ে চিকিৎসা প্রদান করে।

২০২৪ সালে তিনি ডঃ নন্দিনী মুরলীর সাথে "মেন্টাল হেলথ: লিভড এক্সপেরিয়েন্সেস অফ রেজিলিয়েন্স অ্যাণ্ড হোপ" বইয়ের সহ-লেখক ছিলেন।

## পুরস্কার
২০১২ সালে, নেহা কিরপালকে *[[ইন্ডিয়া টুডে]]র* ২৫ জন ক্ষমতাধর নারীর তালিকায় অন্তর্ভুক্ত করা হয়েছিল। ২০১৪ এবং ২০১৫ সালে, *[[ফরচুন|ফরচুন ইণ্ডিয়া]]* তাঁকে তাদের ৪০ বছরের কম বয়সী ৪০ জনের তালিকায় অন্তর্ভুক্ত করে। ২০১৪ সালে, তিনি *[[ইন্ডিয়া টুডে]]* থেকে সবচেয়ে শক্তিশালী নারী পুরস্কার পেয়েছিলেন। *[[বিজনেস টুডে (ভারত)|বিজনেস টুডে]]* ম্যাগাজিন তাঁকে ২০১২-১৪ সালের জন্য "ব্যবসায় সবচেয়ে ক্ষমতাশালী নারী" হিসেবে মনোনীত করেছে। ২০১৪ সালে, *[[ফোর্বস]]* ইণ্ডিয়া আর্ট অ্যাওয়ার্ডসে তিনি বর্ষসেরা শিল্প উদ্যোক্তা ছিলেন।

২০১৫ সালে, তিনি নারী শক্তি পুরস্কারে ভূষিত হন। ভারত সরকারের নারী ও শিশু উন্নয়ন মন্ত্রণালয় কর্তৃক এই পুরস্কার প্রদান করা হয় এবং আন্তর্জাতিক নারী দিবসে ভারতের রাষ্ট্রপতি প্রণব মুখার্জি তাঁকে এটি প্রদান করেন। একই বছর তাঁকে ওয়ার্ল্ড ইকোনমিক ফোরাম কর্তৃক ভারতের একজন তরুণ গ্লোবাল লিডার হিসেবে মনোনীত করা হয় এবং *[[এনডিটিভি]]* কর্তৃক তাঁকে ২০১৫ সালের ইণ্ডিয়ান অফ দ্য ইয়ার পুরস্কারে ভূষিত করা হয়। ২০১৭ সালে, নেহা কিরপাল *অ্যাপোলো* ম্যাগাজিনের "৪০ আণ্ডার ৪০ গ্লোবাল"-এ ছিলেন।

তিনি অনন্ত অ্যাস্পেন সেন্টারের কমলনয়ন বাজাজ ফেলোশিপের একজন ফেলো। ২০১৮ সালে, তিনি আইজেনহাওয়ার ইনোভেশন ফেলো হিসেবে নির্বাচিত হন। *সিএনবিসি টিভি১৮*  ২০২৪ সালে 'ফিউচার ফিমেল ফরোয়ার্ড'-এর দ্বিতীয় মরশুমে লিঙ্গ সমতা প্রচারের জন্য তাঁর কথা উল্লেখ করেছিল।

## তথ্যসূত্র

বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নয়াদিল্লির ব্যক্তি
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:দিল্লির ব্যবসায়ী
বিষয়শ্রেণী:জীবিত ব্যক্তি
বিলা কাইফ

***বিলা কাইফ(  )'''  আরবি ভাষায়'' ***বিলা কাইফা**'  নামেও উচ্চারিত হয়। এর  অর্থ হচ্ছে "কীভাবে জিজ্ঞাসা না করে", "কীভাবে না জেনে", অথবা "প্রকরণ ছাড়া"  এবং এই বিশ্বাসকে বোঝায়। এটি ইসলামী মতবাদে ব্যবহৃত একটি ধারণা। মূলত কিছু কুরআনের আয়াত বা হাদিসের যে মানে সহজে বোঝা যায় না বা মানব বোধগম্যতার বাইরে, তা যেন কোনো প্রশ্ন না করে যেমন আছে তেমন গ্রহণ করার নির্দেশ দেয়। বিলা কাইফ" শব্দবন্ধটি আক্ষরিক অর্থে "কীভাবে না" হলেও এটি আধ্যাত্মিকভাবে "আল্লাহর মহিমা এবং মহানতার উপযুক্তভাবে" বুঝে গ্রহণ করার ধারণা প্রকাশ করে। অর্থাৎ আল্লাহর ইচ্ছা বা কাজ সম্পর্কে যেগুলি আমাদের বোঝার বাইরে, সেগুলিকে প্রশ্ন না করে সরলভাবে মেনে নেওয়াকে বোঝানো হয়।

এই ধারণাটি বিশেষভাবে কুরআনের কিছু আয়াত এবং হাদিসের ক্ষেত্রে ব্যবহৃত হয়। যেখানে আল্লাহর সম্পর্কে মানুষের মতো গুণের বর্ণনা করা হয়, যেমন স্রষ্টার "হাত" বা "মুখ" উল্লেখ করা হয়েছে। এর মানে কী হতে পারে তা নিয়ে বিশদ ব্যাখ্যা না দিয়ে বিলা কাইফ এই বর্ণনাগুলিকে যেভাবে আছে, সেভাবেই মেনে নেওয়ার উপদেশ দেয়।

## নৃতাত্ত্বিকতা এবং দেহবাদ

এই পদ্ধতির একটি উদাহরণ  কুরআন ও হাদিসের বিভিন্ন আয়াতগুলোর ক্ষেত্রে দেখা যায়। সেখানে ঈশ্বরকে বর্ণনা করতে মানবরূপী ও শারীরিক ভাষা ব্যবহার করা হয়েছে। যেমন "হাত" বা "মুখ" শব্দ ব্যবহার করা হয়। কিন্তু বিলা কাইফ শব্দের পিছনে অর্থ বা উপমা নিয়ে কোনো প্রশ্ন না করার ধারণা প্রদান করে। বরং এগুলিকে এমনভাবেই গ্রহণ করতে বলা হয় যেভাবে তারা এসেছে। এই প্রেক্ষাপটে আশ'আরিবাদের প্রতিষ্ঠাতা আল-আশ'আরি এই ধরনের বক্তব্যের প্রতি তার দৃষ্টিভঙ্গি প্রণয়নে *বিলা কাইফ*  শব্দটি এবং ধারণার ব্যবহার শুরু করেছিলেন। আল্লাহর গুণাবলী সম্পর্কে এমন আয়াতগুলোকে ব্যাখ্যা করার জন্য তিনি এ শব্দ ব্যবহার করেন।

আরেকটি উৎসে হাম্বলী ফিকহ (ইসলামী আইনশাস্ত্র) এর প্রতিষ্ঠাতা আহমদ ইবনে হাম্বলকে এই মতবাদের মূল স্রষ্টা হিসেবে মনে করা হয়।

## আরো দেখুন

* তানজিহ
* বাইবেলের আক্ষরিকতা
* গ্রন্থপঞ্জি
* মুসলিম সমাজে কুসংস্কার
* কুরআনের অভ্রান্তি

## তথ্যসূত্র

## বহিঃসংযোগ

* শাইখ নূহ কেলারের লেখা আক্ষরিক অর্থ এবং আল্লাহর গুণাবলী
* ইমাম আহমাদ ইবনে হাম্বল শেখ নূহ কেলার রচিত
* মুসলিম দর্শন.কম
* পবিত্র পাঠ্য.কম

বিষয়শ্রেণী:ধর্মীয় দার্শনিক ধারণা
বিষয়শ্রেণী:ইসলামি দর্শন
বিষয়শ্রেণী:আল্লাহ
বিষয়শ্রেণী:ইসলামি ধর্মতত্ত্ব
বিষয়শ্রেণী:আরবি শব্দ ও বাক্যাংশ
বিষয়শ্রেণী:ইসলামি পরিভাষা
আইরিন মর্ট

থাম্ব|১৯২০ সালে আইরিন মর্ট
**আইরিন মর্ট** (১৮৭৯-১৯৭৭) ছিলেন একজন অস্ট্রেলিয়ান শিল্পী, শিল্প শিক্ষক, প্রিন্টমেকার, কার্টুনিস্ট, ফ্যাশন ডিজাইনার এবং  সোসাইটি অফ আর্টস অ্যান্ড ক্রাফটস অফ নিউ সাউথ ওয়েলসের প্রতিষ্ঠাতাদের একজন।

## জীবনের প্রথমার্ধ
আইরিন মর্ট ১৮৭৯ সালের ১৭ নভেম্বর উল্লাহরায় জন্মগ্রহণ করেন।  তার বাবা ছিলেন ক্যানন হেনরি ওয়ালেস মর্ট, একজন অ্যাংলিকান ধর্মযাজক এবং মা ছিলেন কেট ম্যাকিনটোশ যিনি রবার্ট আইজ্যাকসের কন্যা ছিলেন। তিনি মর্ট ওয়েভারলির সেন্ট ক্যাথেরিন'স ক্লার্জি ডটার্স স্কুলে পড়াশোনা করেন যেখানে তার প্রধান শিক্ষিকা হেলেন ফিলিপস তাকে শিল্পচর্চায় উৎসাহিত করেন এবং ১৮৮৪ সালে ফিলিপস স্কুলে দান করা আর্ট স্টুডিওটি তাকে অবাধে ব্যবহারের অনুমতি দেন এবং যা এখন একটি জাদুঘর হিসেবে ব্যবহৃত হচ্ছে।  ১৮৯৭ সালে মর্ট তার শেষ স্কুল পরীক্ষায় সিডনি বিশ্ববিদ্যালয়ের পদক জিতেছিলেন তার ডিজাইনের জন্য। 

মর্ট আন্তোনিও দাতিলো-রুব্বো এবং অ্যালবার্ট ফুলউডের কাছে চিত্রকলা শিখেছিলেন।  লন্ডনে, তিনি গ্রোসভেনর লাইফ স্কুল, রয়েল স্কুল অফ আর্ট সুইওয়ার্ক এবং সাউথ কেনসিংটনের রয়েল কলেজ অফ আর্ট- এ পড়াশোনা করেন। 

## কর্মজীবন
মর্ট *সিডনি মেইল* এবং *আর্ট অ্যান্ড আর্কিটেকচারের* জন্য লেখা তার লেখা প্রবন্ধগুলো  চিত্রিত করেন এবং ফ্লোরেন্স সুলম্যানের " *এ পপুলার গাইড টু দ্য ওয়াইল্ড ফ্লাওয়ার্স অফ নিউ সাউথ ওয়েলস* " (১৯১৩), *দ্য স্টোরি অফ আর্কিটেকচার* (১৯৪২), এবং সেলউইন মর্টের " *কয়েনস অফ দ্য হ্যাপসবার্গ এম্পেররস ১৬১৯–১৯১৯" সহ বেশ কয়েকটি বই চিত্রিত করেন।*  তিনি *কান্ট্রি কাজিনসহ* শিশুদের জন্য অস্ট্রেলিয়ান প্রাণী এবং উদ্ভিদ সম্পর্কে বই লিখেছেন এবং চিত্রাঙ্কন করেছেন।  মর্ট অলংকরণ শিল্পে অস্ট্রেলিয়ান উপকরণ এবং মোটিফ পছন্দ করতেন। 

মর্ট, নোরা ওয়েস্টনের সাথে ১৯০৬ সালে সিডনিতে একটি গ্রাফিক ডিজাইন স্টুডিও প্রতিষ্ঠা করেন।  তারা কারুশিল্প, অঙ্কন, নকশা, কাঠ খোদাই, ধাতব কাজ এবং বই বাঁধাইয়ের পাঠ প্রদান করত। 

মর্ট ছিলেন সোসাইটি অফ আর্টস অ্যান্ড ক্রাফটস অফ নিউ সাউথ ওয়েলসের  এর একজন প্রতিষ্ঠাতা এবং ১৯০৭ সালে *অস্ট্রেলিয়ান একজিবিশন  অফ উইমেনস ওয়ার্কের* অন্যতম আয়োজক, যেখানে ১৬,০০০ প্রদর্শনী ছিল এবং সেগুলো দেখতে ২,৫০,০০০ এরও বেশি লোক উপস্থিত ছিলেন *।*  মর্টের বিভিন্ন ক্লাসে শত শত মানুষ ছিল। বিষয়বস্তু হিসেবে তার অস্ট্রেলিয়ান উদ্ভিদ ও প্রাণীজগতের ব্যবহারের জন্য তার কাজ বিখ্যাত ছিল। 

১৯৩৭ সালে মর্ট মিটাগং- এ চলে আসেন এবং ফ্রেনশাম স্কুলে শিক্ষকতা শুরু করেন।  ১৯৪৯ সালে স্কুল থেকে অবসর নেওয়ার পর, তিনি তার শৈল্পিক কর্মজীবন চালিয়ে যান। 

অস্ট্রেলিয়ার জাতীয় গ্যালারির সংগ্রহে মর্টের ৩৪৯টি কাজ রয়েছে। 

## ব্যক্তিগত জীবন
মর্ট তার সঙ্গী, কাঠ শিল্পী নোরা "চিপস" ওয়েস্টনের সাথে ভক্লুসে এবং পরে দক্ষিণাঞ্চলীয় উচ্চভূমিতে থাকতেন।  মর্ট ১৯৭৭ সালের ১ ডিসেম্বর বাউরালে মৃত্যুবরণ করেন। 

## তথ্যসূত্র

## আরও পড়া

* জোয়ান কের এবং জন ম্যাকফি, ঐতিহ্যে প্রথম *"অস্ট্রেলিয়ান একজিবিশন  অফ উইমেনস ওয়ার্ক*": জাতীয় নারীর শিল্প বই: ঔপনিবেশিক সময়ের ৫০০ অস্ট্রেলিয়ান নারী শিল্পীর ৫০০টি কাজ (রোজভিল ইস্ট: জি+বি আর্টস ইন্টারন্যাশনাল, ১৯৯৫)
* মৃত পরিবার। (দ্বিতীয়)। মর্ট ফ্যামিলি পেপারস মেইনলি অফ দ্য মর্ট অ্যান্ড ওয়েস্টন ফ্যামিলিজ, Ca.১০৬৬-১৯৪৩, আইরিন মর্টের কানেক্টিং ন্যারেটিভের প্রতিলিপি, ১৯৬৪।

বিষয়শ্রেণী:১৯৭৭-এ মৃত্যু
বিষয়শ্রেণী:১৮৭৯-এ জন্ম
বিষয়শ্রেণী:১৯শ শতাব্দীর অস্ট্রেলীয় নারী শিল্পী
বিষয়শ্রেণী:২০শ শতাব্দীর অস্ট্রেলীয় নারী শিল্পী
বিষয়শ্রেণী:অস্ট্রেলীয় এলজিবিটিকিউ শিল্পী
মদন দত্ত

**মদন দত্ত** বা *মদনমোহন দত্ত* ( পরবর্তীতে 'মদনমল্ল' ও শেষে রাজা 'মদন রায়')   ছিলেন যশোহররাজ প্রতাপাদিত্য গুহরায়ের রায়বেঁশে পদাতিক ঢালবাহিনীর সেনানায়ক। ষোড়শ শতকে আদিগঙ্গার তীরবর্তী কালীঘাট হতে দক্ষিণ বিস্তৃত অঞ্চলে জনপদ প্রতিষ্ঠিত হয়। তন্মধ্যে প্রসিদ্ধ কায়স্থ সমাজ অধ্যুষিত মাহিনগরের দু-ক্রোশ (প্রায় সাড়ে ছয় কিলোমিটার) উত্তরে বিস্তীর্ণ জঙ্গলাকীর্ণ ভূভাগ হাসিল করে মদনমোহন গড়-ঘেরা প্রাসাদ নির্মাণ করেন এবং সমগ্র দক্ষিণ অঞ্চলের উপর কর্তৃত্ব স্থাপন করেন। ফরিদপুরের কোটালীপাড়া হতে পাশ্চাত্য বৈদিক শ্রেণীর ব্রাহ্মণদের এবং যশোরের ও নবদ্বীপ হতে দাক্ষিণাত্য শ্রেণীর ব্রাহ্মণদের এনে জনপদ স্থাপন করেন। তাঁর প্রতিষ্ঠিত বসতি অঞ্চল বর্তমানে দক্ষিণ চব্বিশ পরগনার রাজপুর নামে আজও পরিচিত। সংস্কৃতি চর্চায় প্রসিদ্ধি লাভ করে লোকালয়টি। এমনকি অঞ্চলটি *দক্ষিণের নবদ্বীপ* নামে পরিচিতি পায়। মদন স্বহস্তে ভল্লুক মেরে মহারাজ প্রতাপাদিত্যের কাছ থেকে *মল্ল* উপাধি লাভ করেন। সেই উপাধি হতেই তৎকালীন চব্বিশ পরগনা জেলার তাঁর অধীনস্থ এবং কর্তৃত্বের ভূভাগ *মদনমল্ল পরগনা* হিসাবে গণ্য হয়। কালক্রমে প্রভাব ও প্রতিপত্তিতে তিনি  ভূস্বামী হয়ে "রায়" উপাধি নেন এবং রাজপুরের রাজা হন। একবার তিনি এক বিপদের সম্মুখীন হন। এক মতে তিনি গুরুতর অসুস্থ হন এবং  পীর মোবারক গাজী তাকে বিপদমুক্ত বা সুস্থ করে তোলেন  এবং ভিন্ন আর এক মতে রাজা মদন রায় তৎকালীন বাংলার শাসনকর্তা শায়েস্তা খাঁর (মতান্তরে মুর্শিদকুলি খাঁর) দণ্ড হতে পীর মোবারক গাজীর কৃপায় মুক্তি পান। কৃতজ্ঞতাস্বরূপ রাজা মদন রায় বাঁশরার জঙ্গল হাসিল করে বড়ো গাজী খাঁকে একটি মসজিদ নির্মাণ করে দেন। ক্যানিং অঞ্চলের সেটিই বিখ্যাত ঘুটিয়ারি শরীফ। তিনি শরীফের ব্যয়নির্বাহের জন্যও বহু শত বিঘা জমি পীরোত্তর হিসাবে দান করেন। 

## তথ্যসূত্র

বিষয়শ্রেণী:১৬শ শতাব্দীর হিন্দু
বিষয়শ্রেণী:বাঙালি হিন্দু
বিষয়শ্রেণী:বাংলার ইতিহাস
বিষয়শ্রেণী:পশ্চিমবঙ্গের ইতিহাস
রাধা ভট্ট

**রাধা ভট্ট** একজন ভারতীয় অভিনেত্রী যিনি উত্তরাখণ্ডের উধম সিং নগরে জন্মগ্রহণ করেন। তিনি *দ্য লস্ট সেলসম্যান অফ দিল্লি* (২০১৪), টেক *কেয়ার* (২০১৬) এবং *চল জা বাপু* (২০১৮)  এবং *[[দ্য ফ্যামিলি ম্যান (ভারতীয় টিভি ধারাবাহিক)|দ্য ফ্যামিলি ম্যান]]*, *সানফ্লাওয়ার* এবং *ফিজিক্স ওয়াল্লার* মতো ওয়েব সিরিজে অভিনয় করেছেন।

## প্রারম্ভিক জীবন এবং শিক্ষা
রাধা ভট্ট উত্তরাখণ্ডের উধম সিং নগরের কাছে একটি ছোট গ্রামে জন্মগ্রহণ করেন। 

হংসরাজ কলেজ থেকে স্নাতক ডিগ্রি অর্জনের পর, তিনি দিল্লি কলেজ অফ আর্টস অ্যান্ড কমার্সে স্নাতকোত্তর ডিগ্রি অর্জনের সময় কিছুদিন বাণিজ্যিক খাতে কাজ করেছিলেন।

## কর্মজীবন
তিনি আর্নস্ট অ্যান্ড ইয়ং- এ তিন বছর বাণিজ্যিক ভূমিকায় কাজ করেছিলেন।  এনইটি পরীক্ষায় উত্তীর্ণ হওয়ার পর, তিনি শ্রী রাম কলেজ অফ কমার্সের বাণিজ্য বিভাগে সহকারী অধ্যাপক হিসেবে যোগদান করেন। টেলিভিশনে তার অভিষেক ঘটে *"আগার তুম সাথ হো"* অনুষ্ঠানের মাধ্যমে এবং পরে *"জিন্দেগি কি মেহক"* নাটকে অভিনয়ের মাধ্যমে। ওটিটি জগতে তার অনেক কাজ আছে। তিনি *[[দ্য ফ্যামিলি ম্যান (ভারতীয় টিভি ধারাবাহিক)|দ্য ফ্যামিলি ম্যান]]* -এ অভিনয় করেছিলেন, তিনি *[[মণিকর্ণিকা: দ্য কুইন অব ঝাঁসি|মণিকর্ণিকা]] -তেও অভিনয় করেছিলেন।* তিনি ওয়েব সিরিজ *সানফ্লাওয়ারে* মিসেস আহুজার ভূমিকায় উল্লেখযোগ্য খ্যাতি অর্জন করেন।

## ব্যক্তিগত জীবন
২০১৮ সালে, তিনি তার দিল্লির রোহান পুরীকে বিয়ে করেন।

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:হানসরাজ কলেজের প্রাক্তন শিক্ষার্থী
মাধুরী ব্রাগানজা

**মাধুরী ব্রাগানজা** একজন ভারতীয় অভিনেত্রী, যিনি মূলত মালায়ালম চলচ্চিত্রতে অভিনয় করেন।  তিনি একটি কন্নড় চলচ্চিত্রতেও অভিনয় করেছেন। 

## কর্মজীবন
তিনি মালায়ালম চলচ্চিত্র *"এন্তে মেঝুথিরি আথাঝাঙ্গাল"* -এর  মাধ্যমে আত্মপ্রকাশ করেন এবং ২০১৮ সালে *"জোসেফ"* সিনেমার মাধ্যমে জনপ্রিয়তা অর্জন করেন।  তিনি মোহনলালের সাথে *"ইত্তিমানি: মেড ইন চায়না"* ছবিতে অভিনয় করেছেন। 

তিনি মালায়ালম চলচ্চিত্র *পট্টভিরামনে* একজন সাংবাদিকের চরিত্রে অভিনয় করেছিলেন। ভক্ত এবং সমালোচক উভয়ের সাথেই তার সক্রিয় মিথস্ক্রিয়ার জন্য তিনি সামাজিক যোগাযোগ মাধ্যমে বেশ জনপ্রিয়।  তিনি *কুশকা*তেও অভিনয় করেছিলেন, যা ২০২০ সালে মুক্তি পায়।  এটি ছিল তার প্রথম কন্নড় চলচ্চিত্র । তিনি *আল মাল্লু* চলচ্চিত্রের মাধ্যমে চলচ্চিত্রে তার গানের কাজ শুরু করেন।  তিনি আটটি মালায়ালম সিনেমা করেছেন। 

## চলচ্চিত্র তালিকা

## তথ্যসূত্র

## বহিঃসংযোগ

* 

বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
কিঙ্করি দেবী

**কিঙ্করি দেবী** (৩০শে জানুয়ারী ১৯২৫ - ৩০শে ডিসেম্বর ২০০৭) ছিলেন একজন ভারতীয় কর্মী এবং পরিবেশবাদী, যিনি তাঁর জন্মস্থান হিমাচল প্রদেশে অবৈধ খনন এবং খননের বিরুদ্ধে যুদ্ধ চালানোর জন্য সর্বাধিক পরিচিত। তিনি কখনই পড়তে বা লিখতে জানতেন না এবং মৃত্যুর কয়েক বছর আগে নিজের নাম স্বাক্ষর করতে শিখেছিলেন।

তিনি তাঁর দরিদ্রাবস্থার জন্য  অধিক পরিচিত ছিলেন। পরবর্তীতে, পাঞ্জাবি সংবাদপত্রে তাঁর জীবনযাত্রার অবস্থার বিবরণ পড়ার পর, হিমাচল প্রদেশের একটি মার্কিন-ভিত্তিক দাতব্য সংস্থা তাঁর সহায়তা করেছিল।

## শৈশবকাল
কিঙ্করি দেবী ১৯২৫ সালে সিরমৌর জেলার ঘাটন গ্রামে জন্মগ্রহণ করেন। তাঁর বাবা ছিলেন দলিত বা অস্পৃশ্য বর্ণের একজন কৃষক, যিনি জীবিকা নির্বাহের জন্য কৃষিকার্য করতেন। কিঙ্করি শৈশবকালে একজন ভৃত্য হিসেবে কাজ শুরু করেন এবং ১৪ বছর বয়সে দাস শ্রমিক শামু রামকে বিয়ে করেন। রাম ২২ বছর বয়সে টাইফয়েড জ্বরে মারা যান।

ঝাড়ুদার হিসেবে নতুন চাকরিতে কাজ করার সময়, কিঙ্করি দেবী লক্ষ্য করেন হিমাচল প্রদেশের পাহাড়ের কিছু অংশে বিশাল পাথর উত্তোলন চলছে, যা জল সরবরাহের ক্ষতি করছে এবং ধানক্ষেত ধ্বংস করছে। সেই মুহুর্তে তিনি নিজেই খনির কাজ প্রতিরোধ করার সিদ্ধান্ত নেন।

## সক্রিয়তা
যখন কিঙ্করি দেবী [শিমলা] হাইকোর্টে ৪৮ জন খনি মালিকের বিরুদ্ধে জনস্বার্থ মামলা দায়ের করেছিলেন, তখন স্থানীয় স্বেচ্ছাসেবক গোষ্ঠী, পিপলস অ্যাকশন ফর পিপল ইন নিড, তাঁকে সমর্থন করে। তিনি অভিযোগ করেন যে চুনাপাথর খনির ক্ষেত্রে খনি শ্রমিকরা বেপরোয়া আচরণ করছে, যদিও দলটি তাদের বিরুদ্ধে সমস্ত অভিযোগ অস্বীকার করে দাবি করে যে তিনি কেবল তাদের ব্ল্যাকমেল করছেন।

তাঁর মামলার কার্যত কোনও সাড়া পাওয়া যায়নি, তাই তিনি আদালতের বাইরে ১৯ দিনের অনশন ধর্মঘট করেন। যখন আদালত এই মামলাটি গ্রহণের সিদ্ধান্ত নেয়, তখন কিঙ্করি দেবী একজন জাতীয় পরিচিতি হয়ে ওঠেন। ১৯৮৭ সালে আদালত খনির উপর স্থগিতাদেশ দেয় এবং তাঁর প্রিয় পাহাড়ে বিস্ফোরণের ওপর সম্পূর্ণ নিষেধাজ্ঞা আরোপ করে। খনি মালিকরা ভারতের সুপ্রিম কোর্টে আবেদন করেন, কিন্তু ১৯৯৫ সালের জুলাই মাসে তাঁদের আবেদন খারিজ হয়ে যায়। তৎকালীন আমেরিকান ফার্স্ট লেডি হিলারি ক্লিনটন তাঁর প্রতি আগ্রহ প্রকাশ করেন এবং একই বছর তাঁকে বেইজিংয়ে আন্তর্জাতিক নারী সম্মেলনে যোগদানের জন্য আমন্ত্রণ জানানো হয়। অনুষ্ঠানের শুরুতে তাঁকে প্রদীপ জ্বালাতে বলা হয়েছিল, এবং তিনি যে কারণে লড়াই করছেন এবং সাধারণ মানুষ কিভাবে এর ওপর প্রভাব ফেলতে পারে তা নিয়ে কথা বলতে বলা হয়েছিল।

সুপ্রিম কোর্টের রায় সত্ত্বেও, পাহাড় এবং বনাঞ্চলে অবৈধ খনন এখনও অব্যাহত রয়েছে, যদিও তা হ্রাস পেয়েছে। পরিবেশবাদের পাশাপাশি, কিঙ্করি দেবীর আরেকটি প্রচেষ্টা ছিল সাংগ্রাহে একটি ডিগ্রি প্রদানকারী কলেজ প্রতিষ্ঠার জন্য প্রচারণা চালানো। তিনি দাবি করেছিলেন যে যদিও এখন তাঁর পড়াশোনা করা হবেনা, তবুও তিনি চাননি যে "শিক্ষার অভাবে আমার মতো অন্যরাও কষ্ট পাক।"

## মৃত্যু
কিঙ্করি দেবী ২০০৭ সালের ৩০শে ডিসেম্বর ভারতের চণ্ডীগড়ে ৮২ বছর বয়সে মারা যান।

## পুরস্কার

* ১৯৯৯ সালে, ভারত সরকার কিঙ্করি দেবীকে নারী শক্তি পুরস্কারে ভূষিত করে।

## তথ্যসূত্র

বিষয়শ্রেণী:নারী শক্তি পুরস্কার বিজয়ী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ভারতীয় নারী পরিবেশবাদী
বিষয়শ্রেণী:ভারতীয় পরিবেশবিদ
বিষয়শ্রেণী:২০০৭-এ মৃত্যু
বিষয়শ্রেণী:১৯২৫-এ জন্ম
ক্লেমেন্টাইন কেক

**ক্লেমেন্টাইন কেক** হল একপ্রকার আটাবিহীন কেক যা আস্ত ক্লেমেন্টাইন ফল এবং বাদাম স্বাদে তৈরি করা হয়। এটি সম্ভবত সেফার্দি একটি কমলার কেক থেকে উদ্ভূত হয়েছে বলে মনে করা হয়। জনপ্রিয় সংস্কৃতিতে, ২০১৩ সালের *[[দ্য সিক্রেট লাইফ অব ওয়াল্টার মিটি (২০১৩-এর চলচ্চিত্র)|দ্য সিক্রেট লাইফ অব ওয়াল্টার মিটি]]*- চলচ্চিত্রের কাহিনীতে কেকটির ছোটখাটো ভূমিকা ছিল।

জয়েস গোল্ডস্টাইন এটিকে "ক্লাসিক" আখ্যা দিয়েছেন। *দ্য সিডনি মর্নিং হেরাল্ড* এটিকে "বিখ্যাত" বলে উল্লেখ করেছে। ২০২১ সালে *[[কুকস কান্ট্রি]]* ম্যাগাজিন করা এটিকে "বর্তমানে জনপ্রিয়তার শীর্ষে" উল্লেখ করা হয়েছে।

## উপাদান
ক্লেমেন্টাইন কেক হল একপ্রকার আটাবিহীন কেক যা ক্লেমেন্টাইন, বাদামের গুঁড়া বা বাদামের আটা, চিনি, মাখন ও ডিম ব্যবহার করে তৈরি করা হয়। কিছু প্রস্তুতপ্রণালীতে আটার ব্যবহার থাকলেও সাধারণত এটি আটাবিহীন হয়।
অতিরিক্ত উপাদানগুলির মধ্যে রয়েছে কমলার রস, কমলা মস্কাট, দুধ, সাদা মিষ্টি দ্রাক্ষাসুরা   বা রিসলিং ওয়াইন, কমলা বা ট্যাঞ্জেরিন তেল, বাদাম ও ভ্যানিলা নির্যাস অন্তর্ভুক্ত হতে পারে। অন্যান্য বিভিন্নতাও রয়েছে।

## প্রস্তুতপ্রণালী
সাধারণত সম্পূর্ণ আস্ত ক্লেমেন্টাইন ফুটিয়ে, বীজ বাদ দিয়ে পুরো ফলটি পিউরি করা হয়। এরপর এই ফলমিশ্রণের সাথে বাদামের গুঁড়া, ডিম, মাখন, চিনি ও বেকিং পাউডার মিশিয়ে বেক করা হয়। বাদাম ভেজে বা সিদ্ধ করেও ব্যবহার করা যেতে পারে।
ক্যান্ডি ক্লেমেন্টাইন টপিংয়ের উপাদান হিসেবে ব্যবহার করা যেতে পারে। এছাড়াও এটি মিষ্টান্নকারী গ্লেজ বা চিনির গুঁড়া দিয়েও পরিবেশন করা যেতে পারে।

ক্লেমেন্টাইন কেকের ঘন ও স্যাঁতসেঁতে গঠন থাকে। পরিবেশন করার আগে এক বা দুই দিন রেখে দেয়ার ফলে এর স্বাদ বাড়তে পারে। এটি কেকের মধ্যে উপাদানগুলিকে মিশ্রিত করতে সময় নেয়। সংরক্ষণের জন্য ফ্রিজে রাখা যেতে পারে।

## বৈচিত্র
এটি আপসাইড-ডাউন কেক হিসেবেও প্রস্তুত করা যায়। কাপকেক আকারেও এটি জনপ্রিয়।


File:Vanilla clementine cake.jpg|ভ্যানিলা ক্লেমেন্টাইন কেকের একটি টুকরা
File:Vanilla clementine cakes.jpg|ভ্যানিলা ক্লেমেন্টাইন কেক ও কাপকেক
File:Clementine cake.png|ক্লেমেন্টাইন কেকের টুকরা
File:Clementine cake.jpg|ক্লেমেন্টাইন কেক


## ইতিহাস

ক্লেমেন্টাইন কেকের উৎস সম্ভবত সেফার্দি কমলা কেক। ১৫শ শতকে সেফার্দি ইহুদিরা ভূমধ্যসাগরীয় অঞ্চলে সাইট্রাস চাষ প্রসারিত করেন এবং পেস্ট্রিতে কমলার ব্যবহার জনপ্রিয় করেন। এই কেকের স্বাদে আইবেরীয় ছাড়াও উত্তর আফ্রিকা ও স্পেনের প্রভাব রয়েছে।

ক্লডিয়া রডেন *দ্য গার্ডিয়ান*-এ লিখেছেন যে তিনি এই খাবারের বিবর্তন খুঁজে পেয়েছেন, যা তিনি সেফার্দি পাসওভার ডিশ হিসেবে বর্ণনা করেন, "আন্দালুসিয়া থেকে পর্তুগাল, ইতালির লিভোর্নো হয়ে আলেপ্পো পর্যন্ত"। *দ্য নিউ ইয়র্কার*提到 রডেনের রেসিপি এত অনুকরণ করা হয়েছে যে তিনি নিজেই গণনা হারিয়েছেন।

## স্বীকৃতি ও তাৎপর্য
*সান ফ্রান্সিসকো ক্রনিকল*-এর মতে, জয়েস গোল্ডস্টাইন এটিকে "ক্লাসিক ইহুদি-স্প্যানিশ কেক" বলেছেন। ২০২০ সালে *সিডনি মর্নিং হেরাল্ড*-এ জিল ডুপ্লেক্স এটিকে "বর্তমানে বিখ্যাত, অদ্বিতীয়, আটাবিহীন সেফার্দি কেক" আখ্যা দেন। নাইজেলা লসন রডেনের রেসিপিকে "চমৎকার" বলে অভিহিত করেন এবং নিজস্ব সংস্করণ তৈরি করেন। ২০২১ সালে *[[কুকস কান্ট্রি]]*提到 এই কেক "বর্তমানে ট্রেন্ডিং"।

## জনপ্রিয় সংস্কৃতিতে
২০১৩ সালের চলচ্চিত্র *[[দ্য সিক্রেট লাইফ অব ওয়াল্টার মিটি (২০১৩-এর চলচ্চিত্র)|দ্য সিক্রেট লাইফ অব ওয়াল্টার মিটি]]*-এর শুরুর দৃশ্য ও অন্যান্য কয়েকটি দৃশ্যে এই কেকের উপস্থিতি রয়েছে।

## তথ্যসূত্র

*

বিষয়শ্রেণী:কেক
বিষয়শ্রেণী:সাইট্রাস পদ
মণি চন্দনা

**মণি চন্দনা** একজন ভারতীয় অভিনেত্রী যিনি মূলত তেলুগু ছবিতে অভিনয় করেছেন। ২০১০ এর দশকের শেষের দিকে তিনি চলচ্চিত্র জগতে ফিরে আসেন, যেখানে তিনি পার্শ্ব চরিত্রে অভিনয় শুরু করেন। 

## কর্মজীবন
মণি চন্দনা ২০০০ সালের শুরুর দিকে কন্নড়, তেলুগু এবং তামিল ভাষার চলচ্চিত্রতে অভিনয় করেন। তিনি মহেশ বাবু অভিনীত *[[নিজাম (চলচ্চিত্র)|নিজাম]]* (২০০৩) ছবিতে একটি আইটেম নম্বরেও উপস্থিত হয়েছিলেন।  প্রধান অভিনেত্রী হিসেবে তার ক্যারিয়ারের শেষের দিকে, তিনি শিবরাজের তামিল ছবি *এনাক্কে এনাক্কাতে* কাজ করেছিলেন, যা শেষ পর্যন্ত প্রেক্ষাগৃহে মুক্তি পায়নি। 

বিয়ের পর চলচ্চিত্র জগত থেকে কিছুটা বিরতির পর, মণি চন্দনা ২০১০ সালের শেষের দিকে *উঙ্গারালা রামবাবু* (২০১৭) এবং *আচারি আমেরিকা যাত্রা* (২০১৮) এর মতো তেলুগু চলচ্চিত্রে পার্শ্ব চরিত্রে অভিনয় করার জন্য ফিরে আসেন। 

## ছবি

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:জীবিত ব্যক্তি
দ্য নাইট'স ঘোস্ট

**দ্য নাইটস ঘোস্ট** (রাউড ৩৮৮৯, চাইল্ড ২৬৫) একটি ঐতিহ্যবাহী ইংরেজি ভাষার লোকব্যালাড। গানটিতে এমন এক নারীর গল্প বলা হয়েছে, যে খবর পেয়েছে যে তার স্বামী যুদ্ধে নিহত হয়েছে। এরপর সে তার স্বামীর অনুচরদের একটি মাটির ঘরে বন্দি করে চাবিগুলো সমুদ্রে নিক্ষেপ করে। তার স্বামীর প্রেতাত্মা উপস্থিত হয়ে তাকে অনুরোধ জানায় অনুচরদের মুক্তি দেওয়ার এবং তাকে আশ্বস্ত করে যে তারা বীরত্বের সঙ্গে লড়েছে। ফ্রান্সিস চাইল্ড এই ব্যালাডটি *বুচান’স ব্যালাডস অব দ্য নর্থ অব স্কটল্যান্ড* থেকে সংগ্রহ করেছিলেন।

## সারসংক্ষেপ
এক নারী তার সন্তানকে নিয়ে সমুদ্রের তীরে যায় স্বামীকে স্বাগত জানানোর জন্য, কিন্তু সে খবর পায় যে তার স্বামী ডানফারমলিনে নিহত হয়েছে। সে স্বামীর অনুচরদের দুর্গে আমন্ত্রণ জানিয়ে তাদের মদ্যপান করায় এবং তাদের ৫৩ ধাপ নিচে একটি ভূগর্ভস্থ ঘরে নিয়ে যায়। এরপর সে তাদের মদ্যপ করে বন্দি করে এবং ঘরের চাবিগুলো সমুদ্রে ছুঁড়ে ফেলে।  

সেই রাতে তার স্বামীর প্রেতাত্মা তার বিছানার পায়ের দিকে উপস্থিত হয় এবং চাবিগুলো ফিরিয়ে দিয়ে তাকে মাটির ঘর খুলতে বলে। সে বলে, তার অনুচরেরা তার জন্য সর্বোচ্চ চেষ্টা করেছে, হাঁটু-সমান রক্তের মধ্যে দিয়ে হেঁটে যুদ্ধ করেছে।  

নারীটি জিজ্ঞাসা করে, সে নিজে কবে মারা যাবে, কিন্তু প্রেতাত্মা জানায় যে ঈশ্বর যতটা ক্ষমতা দিয়েছেন তার চেয়ে বেশি ক্ষমতা তার নেই। সে আশ্বস্ত করে যে নারী স্বর্গে যাবে, তবে মৃত্যুর আগে সে এক মহৎ নাইটকে বিয়ে করবে। তাদের নয়টি সন্তান হবে: ছয় কন্যা ও তিন পুত্র, যারা রাজা ও দেশের জন্য যুদ্ধ করবে। প্রথম পুত্র ডিউক, দ্বিতীয় পুত্র নাইট, এবং তৃতীয় পুত্র লেয়ার্ড হবে।  

## আরো দেখুন
* স্কটিশ পুরাণ  
* ইংরেজি লোককথা  

## তথ্যসূত্র
  

## বাহ্যিক সংযোগ
*''দ্য নাইটস ঘোস্ট''  
  

  
  
  
বিষয়শ্রেণী:গানের বছর অজানা
মনিকা চিন্নাকোটলা

**মনিকা চিন্নাকোটলা** একজন ভারতীয় অভিনেত্রী যিনি তামিল ছবিতে অভিনয় করেন। তামিল ছবি *জিভা* (২০১৪) দিয়ে আত্মপ্রকাশের পর, তাকে *জিভি* (২০১৯) এবং *ব্যাচেলর* (২০২১)সহ বিভিন্ন চলচ্চিত্রে দেখা গেছে। 

## কর্মজীবন
সুসেনথিরানের ক্রিকেট নাটক *"জীবা"* (২০১৪) -এ শ্রী দিব্যার বোনের ভূমিকায় অভিনয়ের মাধ্যমে চলচ্চিত্রে মনিকার অভিষেক ঘটে, এবং *পাগাদি আটম* (২০১৭) -এ তিনি প্রথম প্রধান নারী চরিত্রে অভিনয় করেন।  তিনি *নেনজিল থুনিভিরুন্ধাল* (২০১৭) এর প্রেস অনুষ্ঠানটি হোস্ট করে এবং তারপর *জিনিয়াস* (২০১৮) এ একটি গুরুত্বপূর্ণ ভূমিকার মাধ্যমে সুসেনথিরানের সাথে কাজে যুক্ত ছিলেন। 

২০১৯ সালে, তিনি সুসেথিরানের সহকারী মহাশিবন দ্বারা পরিচালিত *জিভি* এবং *থোজার ভেঙ্কটেসন-* এ অভিনয় করেছিলেন, উভয় চলচ্চিত্রেই তার ভূমিকা প্রশংসা অর্জন করেছিল। 

## চলচ্চিত্র তালিকা

; চলচ্চিত্র

; টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
চেঙ্গিজ সিচেক

**জেঙ্গিজ চিচেক** (জন্ম: ১৯৭৮ তুনজেলি, তুরস্ক) একজন আইনজীবী ও রাজনীতিবিদ। তিনি পিপলস ইকুয়ালিটি অ্যান্ড ডেমোক্রেসি পার্টি (ডেম পার্টি)-এর সদস্য। জুন ২০২৩ থেকে তিনি তুরস্কের মহান জাতীয় সভার সদস্য হিসেবে দায়িত্ব পালন করছেন।

## প্রাথমিক জীবন ও শিক্ষা
জেঙ্গিজ চিচেক ১৯৭৮ সালে তুরস্কের তুনজেলিতে একটি আলেভি-কুর্দি পরিবারে জন্মগ্রহণ করেন। ১৯৮৫ সালে তার পরিবার ইজমির শহরে চলে যায়, যেখানে তিনি শিক্ষালাভ করেন। পরবর্তীতে তিনি মারমারা বিশ্ববিদ্যালয় থেকে আইন বিষয়ে পড়াশোনা করেন।

## পেশাগত জীবন
২০০৯ সালে যখন আব্দুল্লাহ ওজালানের কারাবাসের শর্তাবলী কিছুটা শিথিল করা হয়, তখন চিচেক তার আইনজীবী ছিলেন। ২০১১ সালে তিনি ওজালানের আইনজীবী হিসেবে কাজ করা আরও ৪৫ জন আইনজীবীর সাথে গ্রেপ্তার হন। ২০১৪ সালের মার্চ মাসে, তাকে এবং আরও নয়জন আইনজীবীকে মুক্তি দেওয়া হয়, যাদের বিরুদ্ধে কুর্দিস্তান কমিউনিটিজ ইউনিয়ন (কেসিকে)-এর সঙ্গে সংশ্লিষ্টতার অভিযোগ আনা হয়েছিল।

## রাজনৈতিক জীবন
জেঙ্গিজ চিচেক তার রাজনৈতিক জীবন পিপলস ডেমোক্রেটিক পার্টি (এইচএডিইপি)-এর মাধ্যমে শুরু করেন। পরবর্তীতে তিনি পিপলস ডেমোক্রেটিক কংগ্রেস (এইচডিকে)-এর সহ-সভাপতি ছিলেন। ২০১৮ সালে যখন তিনি এইচডিপির ইস্তানবুল শাখার সহ-সভাপতি ছিলেন, তখন তিনি সন্ত্রাসবাদের সঙ্গে সম্পর্কিত থাকার অভিযোগে ছয় দিন কারাবন্দি ছিলেন। ২০২৩ সালের মে মাসের সাধারণ নির্বাচনে তিনি ইস্তানবুল থেকে ওয়াইএসপি পার্টির হয়ে তুরস্কের জাতীয় আইনসভা-তে নির্বাচিত হন।

### রাজনৈতিক অবস্থান
চিচেক পিপলস ডেমোক্রেটিক পার্টির নিষেধাজ্ঞার বিরুদ্ধে অবস্থান নিয়েছেন এবং এটিকে "বিচারিক ষড়যন্ত্র" বলে অভিহিত করেছেন, যা এইচডিপি-কে ওয়াইএসপি-এর ছায়াতলে নির্বাচন করতে বাধ্য করেছে। তিনি স্যাটারডে মাদার্স নামক মানবাধিকার সংগঠনকে সমর্থন করেন।

## তথ্যসূত্র


বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
মেঘা বর্মণ

**মেঘা বর্মণ** হলেন একজন ভারতীয় অভিনেত্রী যিনি হিন্দি এবং তামিল চলচ্চিত্রে কাজ করেন।

## কর্মজীবন
তিনি সোহান রায়ের *বাঁধ*  ছবিতে রাজিয়ার ভূমিকায় অভিনয় করেছিলেন, যা সম্ভবত তামিলনাড়ু এবং কেরালার মধ্যে মুল্লাপেরিয়ার বাঁধ বিরোধের উপর ভিত্তি করে তৈরি হয়েছিল।  ডিএমকে দলের প্রধান এম. করুণানিধি তামিলনাড়ুর মুখ্যমন্ত্রী জে. জয়ললিতার কাছে "জনগণের নিরাপত্তার" জন্য ছবিটি নিষিদ্ধ করার আহ্বান জানিয়েছেন।  ২৫ নভেম্বর মুক্তির নির্ধারিত সময়ের একদিন আগে, রাজ্য সরকার ছবিটি নিষিদ্ধ করে এই কারণে যে এর মুক্তি তামিলনাড়ু এবং কেরালার মধ্যে সম্পর্ক নষ্ট করবে। 

তিনি *ওরু মোধল ওরু কাধল* -এ প্রধান চরিত্রে অভিনয় করেছিলেন।  তার নির্মিত *ব্যালাড অফ রুস্তম* চলচ্চিত্রটি ২০১৪ সালে একাডেমি পুরস্কারের জন্য যোগ্যতা অর্জনকারী একটি চলচ্চিত্র ছিল।  ২০২০ সালে, তিনি হিন্দি ভাষার ক্রীড়া নাট্য চলচ্চিত্র পাঙ্গায় নিশা দাসের ভূমিকায় অভিনয় করেন।

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
সাহিলা চাড্ডা

**সাহিলা চাড্ডা** (চাড্ডা হল *চড্ডা*  উপাধির বিকল্প বানান) হলেন একজন ভারতীয় প্রাক্তন অভিনেত্রী এবং সৌন্দর্য প্রতিযোগিতার খেতাবধারী।

## ব্যক্তিগত জীবন
সাহিলা অভিনেতা নিমাই বালিকে বিবাহ করেন, যার সাথে তার একটি কন্যা সন্তান রয়েছে। 

## কর্মজীবন
সাহিলা মিস ইন্ডিয়ার মুকুট জিতেছিলেন এবং মিস ইন্ডিয়া হওয়ার আগে ২৫টি প্রতিযোগিতায় জয়ী হয়েছিলেন।  তিনি *[[হাম আপকে হ্যাঁয় কৌন..!|"হাম আপকে হ্যায় কৌন"]]* ছবিতে রীতার চরিত্রে অভিনয় করেছিলেন এবং শাহরুখ খান, সালমান খান, গোবিন্দ এবং সঞ্জয় দত্তসহ অনেক সুপারস্টারের সাথে অভিনয় করেছেন।

## চলচ্চিত্র তালিকা

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুম্বইয়ের নারী মডেল
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের অভিনেত্রী
মাইক লেস্ক

**মাইকেল ই. লেস্ক** (জন্ম ১৯৪৫) একজন আমেরিকান কম্পিউটার বিজ্ঞানী।

## জীবনী
১৯৬০-এর দশকে, মাইকেল লেস্ক SMART তথ্য পুনরুদ্ধার সিস্টেম প্রকল্পের জন্য কাজ করেছিলেন, এর পুনরুদ্ধার কোডের বেশিরভাগ লিখেছিলেন এবং অনেক পুনরুদ্ধার পরীক্ষা করেছিলেন। তিনি ১৯৬৪ সালে হার্ভার্ড কলেজ থেকে পদার্থবিজ্ঞান ও রসায়নে বিএ ডিগ্রি এবং ১৯৬৯ সালে হার্ভার্ড বিশ্ববিদ্যালয় থেকে রাসায়নিক পদার্থবিজ্ঞান-এ পিএইচডি অর্জন করেন।

১৯৭০ থেকে ১৯৮৪ পর্যন্ত, লেস্ক বেল ল্যাবস-এ কাজ করেছিলেন, যে গ্রুপটি ইউনিক্স তৈরি করেছিল। লেস্ক শব্দ প্রক্রিয়াকরণের জন্য ইউনিক্স টুলস (*[[tbl]]*, *[[Refer (software)|refer]]*, এবং *[[troff]]*-এর জন্য স্ট্যান্ডার্ড *ms* ম্যাক্রো প্যাকেজ), কম্পাইলিং-এর জন্য (*[[Lex (software)|Lex]]*), এবং নেটওয়ার্কিং-এর জন্য (*[[uucp]]*) লিখেছিলেন। তিনি পোর্টেবল I/O লাইব্রেরি (যা C-এ stdio.h-এর পূর্বসূরী) লিখেছিলেন এবং C ভাষা প্রিপ্রসেসরের উন্নয়নে উল্লেখযোগ্য অবদান রেখেছিলেন।

১৯৮৪ সালে, তিনি বেলকোর-এ যোগ দেন, যেখানে তিনি কম্পিউটার বিজ্ঞান গবেষণা গ্রুপটি পরিচালনা করেন। সেখানে, লেস্ক নির্দিষ্ট তথ্য সিস্টেম অ্যাপ্লিকেশন নিয়ে কাজ করেছিলেন, প্রধানত ভূগোল (ড্রাইভিং নির্দেশনার জন্য একটি সিস্টেম) এবং অভিধান (প্রসঙ্গে শব্দের অর্থ নির্ধারণ-এর জন্য একটি সিস্টেম) নিয়ে।
১৯৯০-এর দশকে, লেস্ক একটি বৃহৎ রাসায়নিক তথ্য সিস্টেম, CORE প্রকল্পে কাজ করেছিলেন, যেটি কর্নেল বিশ্ববিদ্যালয়, অনলাইন কম্পিউটার লাইব্রেরি সেন্টার, আমেরিকান কেমিক্যাল সোসাইটি, এবং কেমিক্যাল অ্যাবস্ট্রাক্টস সার্ভিস-এর সাথে যৌথভাবে পরিচালিত হয়েছিল।
১৯৯৮ থেকে ২০০২ পর্যন্ত, লেস্ক ন্যাশনাল সায়েন্স ফাউন্ডেশন-এর তথ্য ও বুদ্ধিমান সিস্টেম বিভাগের প্রধান ছিলেন, যেখানে তিনি NSF-এর ডিজিটাল লাইব্রেরি উদ্যোগের দ্বিতীয় পর্যায় তত্ত্বাবধান করেছিলেন।
তিনি ২০০৩ থেকে ২০২৩ পর্যন্ত রাটগার্স বিশ্ববিদ্যালয়-এর লাইব্রেরি এবং তথ্য বিজ্ঞান বিভাগ, স্কুল অফ কমিউনিকেশন অ্যান্ড ইনফরমেশন-এর অধ্যাপক হিসেবে কাজ করেছেন।

লেস্ক ১৯৯৪ সালে ইউসেনিক্স থেকে আজীবন কৃতিত্বের জন্য *ফ্লেম* পুরস্কার পেয়েছেন, ১৯৯৬ সালে ACM-এর ফেলো হয়েছেন, এবং ২০০৫ সালে জাতীয় প্রকৌশল অ্যাকাডেমি-তে নির্বাচিত হয়েছেন। তিনি বেশ কয়েকটি বইয়ের লেখক।

## আরও দেখুন

লেস্ক অ্যালগরিদম
## গ্রন্থপঞ্জি
মাইকেল লেস্কের নির্বাচিত বই:

*প্র্যাকটিক্যাল ডিজিটাল লাইব্রেরি: বই, বাইটস, এবং বাক্স*, ১৯৯৭। ।
*ডিজিটাল লাইব্রেরি বোঝা*, ২য় সংস্করণ, ডিসেম্বর ২০০৪। ।
## তথ্যসূত্র

## বহিঃসংযোগ

মাইকেল লেস্কের ব্যক্তিগত ওয়েবসাইট

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন কম্পিউটার প্রোগ্রামার
বিষয়শ্রেণী:হার্ভার্ড কলেজের প্রাক্তন শিক্ষার্থী
স্মার্ট তথ্য পুনরুদ্ধার ব্যবস্থা

**SMART (System for the Mechanical Analysis and Retrieval of Text) তথ্য পুনরুদ্ধার সিস্টেম** হল একটি তথ্য পুনরুদ্ধার সিস্টেম যা Cornell University-এ ১৯৬০-এর দশকে বিকশিত হয়। তথ্য পুনরুদ্ধারের অনেক গুরুত্বপূর্ণ ধারণা SMART সিস্টেমের গবেষণার অংশ হিসেবে বিকশিত হয়েছিল, যার মধ্যে ভেক্টর স্পেস মডেল, প্রাসঙ্গিক প্রতিক্রিয়া, এবং Rocchio শ্রেণীবিভাগ অন্তর্ভুক্ত।

Gerard Salton ছিলেন সেই দলটির নেতৃত্বদানকারী, যারা SMART সিস্টেমটি বিকশিত করেছিল। অন্যান্য অবদানকারীরা ছিলেন মাইক লেস্ক।

SMART সিস্টেমটি বিভিন্ন বিষয় থেকে সংগৃহীত কিছু কর্পাস, প্রশ্ন এবং রেফারেন্স র্যাঙ্কিং সরবরাহ করে, যার মধ্যে উল্লেখযোগ্য:
* ADI: তথ্য বিজ্ঞান পর্যালোচনার প্রকাশনা
* কম্পিউটার বিজ্ঞান
* Cranfield সংগ্রহ: বিমানবিদ্যুৎ পর্যালোচনার প্রকাশনা
* Forensic science: গ্রন্থাগার বিজ্ঞান
* MEDLARS সংগ্রহ: চিকিৎসা পর্যালোচনার প্রকাশনা
* Time magazine সংগ্রহ: ১৯৬৩ সালের সাধারণ পর্যালোচনার আর্কাইভ

SMART সিস্টেমের ঐতিহ্য হল SMART ট্রিপল নোটেশন, একটি মেমোনিক স্কিম যা ভেক্টর স্পেস মডেলে tf-idf ওজনের বিভিন্নতা চিহ্নিত করে। যেকোনো ওজনের সমন্বয় চিহ্নিত করার জন্য মেমোনিকটি `ddd.qqq` আকারে থাকে, যেখানে প্রথম তিনটি অক্ষর সংগ্রহের ডকুমেন্ট ভেক্টরের জন্য এবং দ্বিতীয় তিনটি অক্ষর প্রশ্নের ডকুমেন্ট ভেক্টরের জন্য ওজনের প্রতিনিধিত্ব করে। উদাহরণস্বরূপ, `ltc.lnn` এর মানে হল যে `ltc` ওজনটি সংগ্রহের ডকুমেন্টে প্রয়োগ করা হয়েছে এবং `lnn` ওজনটি প্রশ্নের ডকুমেন্টে প্রয়োগ করা হয়েছে।

নিচের টেবিলটি SMART নোটেশন প্রতিষ্ঠিত করে:

প্রথম, পঞ্চম, এবং নবম কলামের ধূসর অক্ষরগুলি সালটন এবং বাকলির ১৯৮৮ সালের কাগজে ব্যবহৃত স্কিম। দ্বিতীয়, ষষ্ঠ, এবং দশম কলামের মোটা অক্ষরগুলি পরবর্তী পরীক্ষায় ব্যবহৃত স্কিম।

## তথ্যসূত্র

## বহিঃসংযোগ
* [ftp://ftp.cs.cornell.edu/pub/smart/ সফটওয়্যার এবং পরীক্ষার সংগ্রহ] (FTP at Cornell University)
* ইন্টারেক্টিভ SMART টিউটোরিয়াল

বিষয়শ্রেণী:সার্চ ইঞ্জিন সফটওয়্যার
বিষয়শ্রেণী:বন্ধ হওয়া সফটওয়্যার
দ্য নাইট অ্যান্ড দ্য শেপার্ড'স ডটার

**"দ্য নাইট অ্যান্ড দ্য শেপার্ড'স ডটার"** একটি ইংরেজি লোকগাথা, যা ফ্রান্সিস জেমস চাইল্ড কর্তৃক চাইল্ড ব্যালাড ১১০ হিসেবে সংগ্রহিত এবং রাউড ফোক সং ইনডেক্স এ ৬৭ নম্বর হিসেবে তালিকাভুক্ত।

## সারসংক্ষেপ
এক নাইট এক রাখালের মেয়েকে তার কুমারীত্ব দিতে রাজি করায়। এর পরে সে পায়ে হেঁটে রাজকীয় দরবারে তার পিছু ধাওয়া করে, যখন সে ঘোড়ায় চড়ে ছিল, এবং বিবাহের দাবি জানায়। সে তাকে ঘুষ দেওয়ার চেষ্টা করে, কিন্তু সে জোর দিয়ে বলে যে তাকে অবশ্যই তার সাথে বিয়ে করতে হবে অথবা মৃত্যুদণ্ড দেওয়া হবে। বিবাহের পর, হয় মেয়েটি নিজেই অথবা বিলি ব্লিন এর মাধ্যমে জানা যায় যে সে আসলে রাজকীয় বা উচ্চ আভিজাত্যের কন্যা; এটাও জানা যেতে পারে যে লোকটি একজন সাধারণ নাইট না হয়ে একজন সম্ভ্রান্ত ব্যক্তি।

## অনুপ্রেরণা
ঘোড়ায় চড়ে থাকা অবস্থায় নাইটের পায়ে হেঁটে তার পিছু ধাওয়া করার দৃশ্যটি চাইল্ড ব্যালাড ৬৩, "চাইল্ড ওয়াটার্স" এও দেখা যায়, যেখানে এটি সম্পূর্ণ ভিন্ন একটি কাহিনীর সাথে মানানসই। এই মোটিফটি কুৎসিত মহিলার মোটিফের সাথে খুবই সাদৃশ্যপূর্ণ, বিশেষ করে জিওফ্রে চসার এর "দ্য ওয়াইফ অফ বাথ'স টেল" এ পাওয়া প্রকারভেদের সাথে।

এই লোকগাথার ১৭৪০ সালের ফরাসি অনুকরণ *লিজ এ মেইনফ্রয়* এর নায়িকা একজন প্রকৃত মেষপালিকা; সে বেদীতে ঘোষণা করে যে সে বিবাহ ছাড়াই সন্তুষ্ট, এবং রাজা ও তার সভাসদদের তাকে রাজি করাতে হয়।

## আরও দেখুন

* দ্য ওয়াইলি ওয়াইফ অফ দ্য হাই টাউন হাই"
* ডের রিটার উন্ড ডি ম্যাগড

## সংগৃহীত সংস্করণ
১৮৫৯ সালে উইলিয়াম চ্যাপেল তার *পপুলার মিউজিক অফ দ্য ওল্ডেন টাইম* নামক বইতে গানটির একটি সুর ও লিরিক অন্তর্ভুক্ত করেছিলেন। সাবাইন ব্যারিং-গোল্ড ১৭৮৫ সালে লেখা একটি সংস্করণ সংগ্রহ করেছিলেন, এবং তিনি ১৮৮৭ সালে লিউডাউন, ডিভন এ আরেকটি সংস্করণ সংগ্রহ করেছিলেন। ফ্রাঙ্ক কিডসন ১৮৯১ সালে লিডস, ওয়েস্ট ইয়র্কশায়ার এর বেঞ্জামিন হোলগেটের কাছ থেকে একটি সংস্করণ সংগ্রহ করেন।

গানটি নর্থ আমেরিকায় পৌঁছেছিল, যেখানে এর হাতে গোনা কয়েকটি ঐতিহ্যবাহী সংস্করণ খুঁজে পাওয়া গেছে।

লোকসাহিত্যবিদ অ্যালান লোম্যাক্স ১৯৫৭ সালে ফাইভি, অ্যাবার্ডিনশায়ার এর জন স্ট্রাচানের গাওয়া একটি সংস্করণ রেকর্ড করেছিলেন, যা অনলাইনে সর্বসাধারণের জন্য উপলব্ধ। এর আগে ১৯৩০ এর দশকে জেমস ম্যাডিসন কার্পেন্টার কর্তৃক অনেক স্কটিশ সংস্করণ রেকর্ড করা হয়েছিল। ১৯৭০ এর দশকে লিজ্জি হি গিন্স (অ্যাবার্ডিনশায়ারের) কর্তৃক একটি পরবর্তী সংস্করণ পরিবেশিত হয়েছিল, যা বর্তমানে ভন উইলিয়ামস মেমোরিয়াল লাইব্রেরি ওয়েবসাইটে উপলব্ধ।

ডেসমন্ড এবং শেলাঘ হেরিং ১৯৫৮ সালে র‍্যাটলস্‌ডেন, সাফোক এর এমিলি স্পার্কসের গাওয়া গানটির একটি সংস্করণ রেকর্ড করেছিলেন, এবং কাছাকাছি টোস্টক এর চার্লি কার্ভারের গাওয়া আরেকটি গানও রেকর্ড করেছিলেন, এই দুটিই ব্রিটিশ লাইব্রেরি সাউন্ড আর্কাইভ এর মাধ্যমে অনলাইনে শোনা যায়।

## বাণিজ্যিক রেকর্ডিং
স্টিলিলি স্প্যান অ্যালান লোম্যাক্স কর্তৃক জন স্ট্রাচানের পূর্বোক্ত রেকর্ডিং এর উপর ভিত্তি করে তাদের ১৯৭২ সালের *[[বেলো দ্য সল্ট]]* অ্যালবামে "রয়্যাল ফরেস্টার" নামে একটি সংস্করণ রেকর্ড করেছিল।

ইওয়ান ম্যাককল এবং পেগি সিগার এর ব্যালান্ডের আর্গো রেকর্ডস (ইউকে) সিরিজে *দ্য লং হার্ভেস্ট* রেকর্ড ৪ এর বিভিন্ন সংস্করণ রয়েছে।

অন্যান্য রেকর্ডকৃত সংস্করণগুলির মধ্যে রয়েছে দ্য ইয়াং ট্র্যাডিশন এর *সো চিয়ারফুলি রাউন্ড* অ্যালবামে ("নাইট উইলিয়াম" শিরোনামে) এবং ডেভ বারল্যান্ড এর *ডেভ বারল্যান্ড* অ্যালবামে ("আর্ল রিচার্ড" শিরোনামে)।

## তথ্যসূত্র

বিষয়শ্রেণী:চাইল্ডের লোকগাথা
বিষয়শ্রেণী:নর্থামব্রিয়ার লোককথা
বিষয়শ্রেণী:গানের বছর অজানা
দ্য কিচি-বয়

"**দ্য কিচি-বয়**" (চাইল্ড ২৫২, রাউড ১০৫, যা "**বনি ফুট-বয়**" বা "**আর্ল রিচার্ডের কন্যা**" নামেও পরিচিত) একটি প্রচলিত ইংরেজি লোকগীতি।

## সারাংশ

এক তরুণী রাঁধুনির প্রেমে পড়ে। সে তার সঙ্গে কথা বলার সুযোগ পায়, কিন্তু সেই ছেলে ভয় পায় যে, তরুণীর বাবা তাকে হত্যা করবে। এরপর, তরুণী তার যৌতুক নিয়ে একটি সুন্দর জাহাজ নির্মাণ করায়, এবং সেই রাঁধুনি সেটিতে সমুদ্রযাত্রা করে।

যখন সে তরুণীর বাবার দুর্গে পৌঁছায়, তখন বাবা তাকে একজন স্কোয়্যার ও যোগ্য পাত্র মনে করে। কিছু সংস্করণে, সে ছদ্মবেশে আসে এবং তরুণীকে পরীক্ষা করার জন্য বলে যে, সে মৃত ব্যক্তির কাছ থেকে একটি প্রেমের স্মারক নিয়ে এসেছে। কিন্তু তরুণী ততক্ষণ পর্যন্ত তাকে প্রত্যাখ্যান করে, যতক্ষণ না সে সত্যটি প্রকাশ করে।

শেষ পর্যন্ত, তরুণীর বাবা তার সঙ্গে মেয়ের বিয়ে দেয়। কিছু সংস্করণে, নয় মাস পরে কন্যাটি তার সন্তানের খ্রিস্টধর্ম অনুসারে নামকরণের সময় সত্যটি প্রকাশ করে এবং তার বাবা এটিকে তার বুদ্ধিমত্তার প্রমাণ হিসেবে মেনে নেয়।

## তথ্যসূত্র

## বহিঃসংযোগ
*একাধিক সংস্করণ

বিষয়শ্রেণী:গানের বছর অজানা
বিষয়শ্রেণী:চাইল্ডের লোকগাথা
শেখ মইনউদ্দিন

**শেখ মইনউদ্দিন** একজন অবকাঠামো প্রকল্প পরিচালনা  বিশেষজ্ঞ যিনি  অন্তর্বর্তীকালীন সরকারের প্রধান উপদেষ্টা ড. মুহাম্মদ ইউনূসের বিশেষ সহকারী হিসেবে দায়িত্ব পালন করেছেন। তাকে ৫ মার্চ ২০২৫ সালে অন্তর্বর্তীকালীন সরকারে প্রতিমন্ত্রী পদমর্যাদায় সড়ক ও সেতু মন্ত্রণালয়ের দ্বায়িত্ব দেয়া হয়।

## প্রাথমিক ও শিক্ষাজীবন
মইনউদ্দিন যুক্তরাষ্ট্রের লুইজিয়ানা বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক সম্পন্ন করেন ও  ক্যালিফোর্নিয়া স্টেট ইউনিভার্সিটি থেকে সিভিল ইঞ্জিনিয়ারিংয়ে স্নাতকোত্তর এবং ইউনিভার্সিটি অব ক্যালিফোর্নিয়া, লস অ্যাঞ্জেলেস (ইউসিএলএ) থেকে সিভিল ইঞ্জিনিয়ারিংয়ে পিএইচডি ডিগ্রি অর্জন করেন।

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা
রাজন্যা মিত্র

**রাজন্য মিত্র** একজন বাঙালি অভিনেত্রী যিনি মূলত ভারতীয় বাংলা টিভি ধারাবাহিকে কাজ করেন।

## কর্মজীবন
রাজন্যার অভিনয় জীবন শুরু হয় দেবাশীষ চৌধুরী পরিচালিত *"ক্যালকাটা থেকে কলকাতা যাত্রা* " (২০০৯) নামক তথ্যচিত্রের মাধ্যমে। এরপর, তিনি শৈবাল ব্যানার্জি এবং লীনা গঙ্গোপাধ্যায় প্রযোজিত বাংলা সোপ অপেরাতে গুরুত্বপূর্ণ এবং পার্শ্ব চরিত্রে অভিনয় করতে থাকেন। ২০১২ সালে, তিনি চেকমেট- এ *এশা*র ভূমিকায় অভিনয় করেছিলেন। তার কিছু সুপরিচিত কাজের মধ্যে রয়েছে নকশি কাঁথায় *মহুয়া বোস*  এবং খড়কুটোতে *মিষ্টি* চরিত্রে।

## চলচ্চিত্র তালিকা

### টেলিভিশন

### চলচ্চিত্র

* *ক্যালকাটা থেকে কলকাতা যাত্রা* (২০০৯)
* *ছাতা* (২০১৮) 

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:জীবিত ব্যক্তি
দ্য কিংস ডক্টার লেডি জিন

**"দ্য কিংস ডক্টার লেডি জিন"** (রাউড ৩৯, চাইল্ড ৫২), যা "**দ্য কিংস ডটার**", "**ফেয়ার রোজি অ্যান**", বা "**কুইন জেন**" নামেও পরিচিত, একটি ইংরেজি ভাষার লোকগীতি।

## সারাংশ
রাজকন্যাদের মধ্যে কনিষ্ঠ, জেন, একদিন তার কক্ষে বসে থাকার সময় আকস্মিকভাবে রাজোদ্যান থেকে বাদাম সংগ্রহ করার ইচ্ছা অনুভব করে। বনে গেলে এক বনরক্ষী এসে তাকে বলে যে, অনুমতি ছাড়া সেখানে বাদাম তোলা নিষিদ্ধ। জেন জানায় যে, তার অনুমতি নেওয়ার প্রয়োজন নেই, তখন বনরক্ষী তাকে ধর্ষণ করে। জেন জানায় যে, রাজকন্যাকে ধর্ষণ করার জন্য তাকে চরম মূল্য দিতে হবে। তখন বনরক্ষী জানায় যে, সেও রাজপুত্র। বহু বছর ধরে সমুদ্রে থাকার কারণে সে বুঝতে পারেনি যে, জেন তারই বোন।

জেন দুঃখ প্রকাশ করে যে, তাদের কখনও দেখা হওয়া উচিত ছিল না এবং সে আশা করে যে, সন্তান জন্মের পর সে মারা যাবে। কিছু সংস্করণে, ভাই তাকে হত্যা করে; বেশিরভাগ সংস্করণে, সে বাড়ি ফিরে যায়, এবং তার পরিবার জানতে চায় কেন সে অসুস্থ। পরে, ভাই-বোন যখন আবার মিলিত হয়, তখন দুজনেই মারা যায়।

## প্রকাশিত অন্যান্য সংস্করণ
এই একই বিষয়বস্তুর উপর অন্যান্য ব্যালাডগুলোর মধ্যে রয়েছে "শীথ অ্যান্ড নাইফ", "দ্য বনি হাইন্ড", এবং "লিজি ওয়ান"।

গানের প্রারম্ভিক অংশ "হাইন্ড ইটিন" এবং "ট্যাম লিন"-এর সাথে মিল রয়েছে।

## আরও দেখুন
*চাইল্ড ব্যালাডের তালিকা

## তথ্যসূত্র

বিষয়শ্রেণী:ভগ্নীহত্যা সম্পর্কিত কল্পনা
বিষয়শ্রেণী:গানের বছর অজানা
ফয়েজ আহমদ তৈয়্যব

**ফয়েজ আহমদ তৈয়্যব** একজন বাংলাদেশি লেখক, কলাম লেখক, প্রযুক্তি স্থপতি এবং প্রতিমন্ত্রীর মর্যাদায় প্রধান উপদেষ্টার বিশেষ সহকারীর দায়িত্ব পালন করেছেন। বর্তমানে তিনি ডাক, টেলিযোগাযোগ ও তথ্যপ্রযুক্তি মন্ত্রণালয়-এর দায়িত্বে রয়েছেন।

## প্রারম্ভিক জীবন
তৈয়্যব ১৯৮২ সালে কুমিল্লা জেলার লাকসাম উপজেলার খিলা ইউনিয়নের বান্দুয়াইন গ্রামে জন্মগ্রহণ করেন। ১৯৯৭ সালে তিনি আইডিয়াল স্কুল অ্যান্ড কলেজ থেকে মাধ্যমিক এবং ১৯৯৯ সালে ঢাকা কলেজ থেকে উচ্চমাধ্যমিক শিক্ষা সম্পন্ন করেন। এরপর তিনি বাংলাদেশ প্রকৌশল বিশ্ববিদ্যালয় থেকে ২০০৫ সালে ইলেকট্রিক্যাল ও ইলেকট্রনিক্স প্রকৌশলে স্নাতক ডিগ্রি অর্জন করেন। ২০০৭ সালে ঢাকা বিশ্ববিদ্যালয় থেকে এমবিএ সম্পন্ন করেন।

## পেশাজীবন
তিনি বিভিন্ন পদে এবং ভিন্ন ভিন্ন দায়িত্বে কাজ করেছেন। ৫ মার্চ ২০২৫ তারিখে প্রধান উপদেষ্টার বিশেষ সহকারী হিসেবে কাজ শুরুর আগে, তিনি তথ্য ও যোগাযোগ প্রযুক্তি বিভাগ-এর সমন্বয় ও সংস্কার শাখায় নীতিগত উপদেষ্টা হিসেবে দায়িত্ব পালন করেন। তিনি একজন লেখক ও কলাম লেখক এবং বর্তমানে তিনি ভোডাফোনজিগো-তে লিড টেকনোলজি আর্কিটেক্ট হিসেবে কাজ করছেন। তিনি একজন ব্লগার।

## তথ্যসূত্র

## বহিঃসংযোগ
* 

বিষয়শ্রেণী:১৯৮২-এ জন্ম
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুহাম্মদ ইউনূসের অন্তর্বর্তীকালীন সরকার
বিষয়শ্রেণী:বাংলাদেশী প্রকৌশলী
বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা
বিষয়শ্রেণী:২১শ শতাব্দীর বাংলাদেশী পুরুষ লেখক
বিষয়শ্রেণী:২১শ শতাব্দীর বাংলাদেশী লেখক
বিষয়শ্রেণী:আইডিয়াল স্কুল অ্যান্ড কলেজের প্রাক্তন শিক্ষার্থী